Recalcularea pensiilor de la 1 septembrie îi va avantaja selectiv pe români. Anul de pensionare este unul dintre factorii cei mai importanți pentru creșterea pensiilor, deoarece indicele de corecție este legat de acesta.
Pensionarii care au beneficiat până acum de indicele de corecție nu vor înregistra creșteri odată cu recalcularea pensiilor de la începutul lunii septemberie. Chiar dacă recalcularea ar însemna pentru ei pensii mai mici, acestea vor rămâne la nivelul din prezent.
În schimb, pensionarii care vor beneficia de creșterile cele mai mari sunt cei care nu au beneficiat de un indice de corecție, mai precis cei care s-au pensionat cel târziu în anul 2010.
"Pensionarii care au beneficiat de un indice de corecţie mare vor avea creşteri mai mici, iar cei care nu au beneficiat de indice de corecţie vor beneficia de creşteri mai mari. Contează foarte mult care a fost nivelul contribuţiilor, istoricul profesional", a explicat şeful Casei de Pensii, Daniel Baciu, citat de Antena 3.
Indicele de corecție a început să fie calculat de Casa Națională de Pensii Publice începând cu anul 2011. Cei care s-au pensionat după acest prag vor putea beneficia de creșteri pe baza legii pensiilor, însă nu la fel de mari.